钦定古今图书集成/明伦汇编/氏族典/第306卷 > 《廖用贤尚友录》 > 康茂才
## 钦定古今图书集成/明伦汇编/氏族典/第306卷 > 《廖用贤尚友录》 > 康茂才

按《明外史康茂才传》：“茂才，字寿卿，蕲人。元末寇乱，陷
蕲，结义兵，保乡里，立功为淮西宣慰使都元帅。太祖
克集庆，率兵降，太祖命统所部从征，授秦淮翼水军
元帅，守龙湾。太祖以军兴，民失农业，命茂才为都水
营田使，修水利，兴屯田。明年，太祖亲征陈友谅，茂才
以舟师从，又从援龙兴，皆有功。擢金吾侍卫亲军都”
护府副都护，改神武卫指挥使，进大都督府副使，迁
同知大都督府事。与都督冯胜西下陕州，茂才留守。
陕西平，移镇山西。复从大将军征汉中，还军道卒。谥
“武毅。”